proxectonos/corpus_dominio_legal_administrativo_tmp huggingface dataset:
DECRETO 87/2021, do 10 de xuño, polo que se concede a Medalla Castelao.
Vicepresidencia primeira e Consellería de Presidencia, Xustiza e Turismo — III. Outras disposicións — 11/06/2021

En atención aos méritos que neles concorren, por proposta do vicepresidente primeiro e conselleiro de Presidencia, Xustiza e Turismo, e logo de deliberación do Consello da Xunta de Galicia, na súa reunión do día dez de xuño de dous mil vinte e un, concédeselle a Medalla Castelao a:
– Esther Eirós Rascado
– Santiago Pemán García
– Xoán Luis Saco Cid
– Manuel Vila López
– Centro Superior de Hostalaría de Galicia
Santiago de Compostela, dez de xuño de dous mil vinte e un
RESOLUCIÓN do 28 de maio de 2021, da Secretaría Xeral Técnica da Consellería de Medio Ambiente, Territorio e Vivenda, pola que se dá publicidade dos convenios de colaboración subscritos por esta consellería durante o primeiro cuadrimestre do ano 2021.
Consellería de Medio Ambiente, Territorio e Vivenda — III. Outras disposicións — 11/06/2021

O artigo 15 da Lei 1/2016, do 18 de xaneiro, de transparencia e bo goberno (
Diario Oficial de Galicia
núm. 30, do 15 de febreiro) impón a cada consellería ou entidade da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia e para dar cumprimento a esa obriga,
Artigo 1
Dar publicidade á relación de convenios de colaboración subscritos pola Consellería de Medio Ambiente, Territorio e Vivenda durante o primeiro cuadrimestre do ano 2021, que se incorpora como anexo I a esta resolución.
Artigo 2
Así mesmo, procédese á corrección de erros da Resolución do 20 de xaneiro de 2021, da Secretaría Xeral Técnica da Consellería de Medio Ambiente, Territorio e Vivenda, pola que se dá publicidade aos convenios de colaboración subscritos por esta consellería durante o terceiro cuadrimestre do ano 2020 (DOG núm. 19, do 29 de xaneiro de 2021), de xeito que deben entenderse eliminados da listaxe anexa dos convenios de colaboración subscritos no terceiro cuadrimestre do ano 2020 por esta consellería, os que se sinalan no anexo II a esta resolución.
Santiago de Compostela, 28 de maio de 2021
Corrección erros da Resolución do 20 de xaneiro de 2021 pola que se dá publicidade aos convenios de colaboración subscritos por esta consellería durante o terceiro cuadrimestre do ano 2020 (DOG núm. 19, do 29 de xaneiro de 2021): elimínanse da listaxe os convenios seguintes:
RESOLUCIÓN do 4 de xuño de 2021 pola que se amplía a dotación orzamentaria da convocatoria de 2021 de subvencións do Programa do bono de alugueiro social para os exercicios 2021 e 2022.
Instituto Galego da Vivenda e Solo — III. Outras disposicións — 10/06/2021

O 20 de xaneiro de 2021 publicouse no Diario Oficial de Galicia a Resolución do 22 de decembro de 2020 pola que se convocan para o ano 2021, con financiamento plurianual, as subvencións do Programa do bono de alugueiro social (códigos de procedemento VI482A e VI482B).
O punto un do ordinal terceiro da citada resolución establece que as axudas previstas nesta convocatoria se farán efectivas con cargo á aplicación orzamentaria 08.81.451B.480.3 dos orzamentos xerais da Comunidade Autónoma de Galicia, por un importe de 300.000 euros para o ano 2021, 300.000 euros para o ano 2022, 300.000 euros para o ano 2023, 300.000 euros para o ano 2024 e 300.000 euros para o ano 2025.
Así mesmo, no punto tres do mesmo ordinal prevese que a contía establecida nesta convocatoria poderá ser obxecto de ampliación mediante resolución da persoa titular da Dirección Xeral do Instituto Galego da Vivenda e Solo, que terá efecto logo da súa publicación no Diario Oficial de Galicia, de conformidade co establecido no artigo 30 do Regulamento da Lei 9/2007, do 13 de xuño, de subvencións de Galicia, aprobado polo Decreto 11/2009, do 8 de xaneiro.
Tendo en conta que na data de hoxe existen remanentes incorporados de fondos finalistas procedentes do reaxuste do convenio de execución do Plan 2018-2021, asinado no seo da comisión bilateral celebrada o 23 de abril de 2021, ao abeiro do artigo 6.5 do Real decreto 106/2018, do 9 de marzo, e máis remanentes de fondos autonómicos procedentes de convocatorias anteriores do bono de alugueiro social, e que o crédito fixado na convocatoria para as anualidades 2021 e 2022 do Programa de bono de alugueiro social é insuficiente para atender as concesións do bono de alugueiro social e mais as concesións dalgunhas prórrogas de convocatorias anteriores, cómpre ampliar o crédito establecido inicialmente.
De conformidade co ordinal terceiro da Resolución do 22 de decembro de 2020, é competente para ditar esta resolución a persoa titular da Dirección Xeral do Instituto Galego da Vivenda e Solo.
Polo exposto,
Único. Ampliar a dotación orzamentaria para a convocatoria de subvencións do Programa do bono de alugueiro social para as anualidades 2021 e 2022.
O incremento da dotación será de 1.486.206,80 euros, polo que a contía máxima das subvencións que se poderán conceder nos exercicios 2021 e 2022 será a seguinte:
Esta ampliación non implica a modificación do prazo para presentar solicitudes nin o inicio dun novo cómputo do prazo máximo para resolver.
Esta resolución producirá efectos desde o día seguinte ao da súa publicación no Diario Oficial de Galicia.
Santiago de Compostela, 4 de xuño de 2021
RESOLUCIÓN do 1 de xuño de 2021 pola que se encomenda á Axencia Galega para a Xestión do Coñecemento en Saúde a xestión da formación dos/das profesionais do Servizo Galego de Saúde derivada do programa Úlceras Fóra.
Servizo Galego de Saúde — III. Outras disposicións — 10/06/2021

De conformidade co previsto no artigo 9 da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, dáse publicidade á Resolución do Servizo Galego de Saúde, do 1 de xuño de 2021, pola que se encomenda á Axencia Galega para a Xestión do Coñecemento en Saúde (ACIS) a xestión de actividades formativas.
– Actividades:
a) A xestión da asistencia do alumnado proposto para cada actividade. As actividades formativas deben estar enmarcadas dentro da formación referida á deterioración da integridade cutánea e tisular ou a actividades que faciliten a apertura de liñas de investigación ou mellora do traballo coa mellor evidencia dispoñible.
b) A programación, planificación e xestión das actividades formativas propostas, dentro dos límites orzamentarios establecidos.
A ACIS, no desenvolvemento da actividade encomendada, seguirá as directrices e instrucións da Consellería de Sanidade e do Servizo Galego de Saúde, aos cales lles corresponden os poderes de verificación e control da encomenda.
– Natureza e alcance da xestión encomendada: a encomenda ten natureza de encarga a medio propio, de acordo co disposto nos artigos 47 e seguintes da Lei 16/2010, do 17 de decembro, e no artigo 13 da Lei 14/2013, do 26 de decembro, de racionalización do sector público autonómico. Tal condición de medio propio vén prevista no artigo 5 do Decreto 112/2015, do 31 de xullo, polo que se crea a Axencia Galega para a Xestión do Coñecemento en Saúde e se aproban os seus estatutos.
– Prazo de vixencia: desde a súa publicación no Diario Oficial de Galicia e ata o día 31 de decembro de 2021.
Santiago de Compostela, 1 de xuño de 2021
RESOLUCIÓN do 2 de xuño de 2021, da Xefatura Territorial da Coruña, pola que se adxudica o financiamento dos proxectos de fomento do uso do galego dos equipos de dinamización da lingua galega dos centros de titularidade privada de Galicia que imparten ensinanzas regradas de niveis non universitarios, para o curso escolar 2020/21, ao abeiro da Orde da Consellería de Cultura, Educación e Universidade do 23 de decembro de 2020 (Diario Oficial de Galicia número 9, do 15 de xaneiro de 2021).
Consellería de Cultura, Educación e Universidade — III. Outras disposicións — 10/06/2021

O xefe territorial da Consellería de Cultura, Educación e Universidade da Coruña, despois de ver a proposta de resolución da Xefatura do Gabinete de Normalización Lingüística, que fiscalizou a Intervención Territorial Delegada da Xunta de Galicia na Coruña, e pola delegación de competencias da base 14 da convocatoria, resolve:
– Adxudicar aos centros as cantidades propostas que se recollen no anexo I.
Contra esta resolución caberá interpoñer recurso de reposición no prazo dun mes ante esta xefatura territorial ou directamente recurso contencioso-administrativo no prazo de dous meses ante o Tribunal Superior de Xustiza de Galicia, que se contarán, en ambos os dous casos, desde o día seguinte ao da publicación desta resolución no
Diario Oficial de Galicia.
A Coruña, 2 de xuño de 2021
RESOLUCIÓN do 28 de maio de 2021, da Xefatura Territorial de Pontevedra, pola que se adxudica o financiamento dos proxectos de fomento do uso do galego dos equipos de dinamización da lingua galega dos centros de titularidade privada de Galicia que imparten ensinanzas regradas de niveis non universitarios, para o curso escolar 2020/21, ao abeiro da Orde da Consellería de Cultura, Educación e Universidade do 23 de decembro de 2020 (Diario Oficial de Galicia número 9, do 15 de xaneiro de 2021).
Consellería de Cultura, Educación e Universidade — III. Outras disposicións — 10/06/2021

O xefe territorial da Consellería de Cultura, Educación e Universidade de Pontevedra, despois de ver a proposta de resolución da Xefatura do Gabinete de Normalización Lingüística, que fiscalizou a Intervención Territorial Delegada da Xunta de Galicia en Pontevedra, e pola delegación de competencias da base 14 da convocatoria, resolve:
– Adxudicar aos centros as cantidades propostas que se recollen no anexo I.
Contra esta resolución caberá interpoñer recurso de reposición no prazo dun mes ante esta xefatura territorial ou directamente recurso contencioso-administrativo no prazo de dous meses ante o Tribunal Superior de Xustiza de Galicia, que se contarán, en ambos os casos, desde o día seguinte ao da publicación desta resolución no
Diario Oficial de Galicia
.
Pontevedra, 28 de maio de 2021
RESOLUCIÓN do 8 de xuño de 2021 pola que se ordena a publicación da relación de postos de traballo do persoal laboral de administración e servizos.
Universidade de Vigo — III. Outras disposicións — 16/06/2021

Unha vez aprobada polo Consello de Goberno a modificación da relación de postos de traballo do persoal laboral de administración e servizos, nos termos sinalados no anexo, e emitido informe favorable polo pleno do Consello Social da Universidade de Vigo na sesión do 3 de xuño de 2021.
Consonte o establecido no artigo 91.2 dos estatutos da Universidade de Vigo, aprobados polo Decreto 13/2019, do 24 de xaneiro (DOG do 22 de febreiro), e no artigo 38 da Lei 2/2015, do 29 de abril, do emprego público de Galicia, e en exercicio das competencias que lle confire a normativa vixente, esta reitoría
Primeiro. Ordenar a publicación no Diario Oficial de Galicia da relación de postos de traballo do persoal laboral de administración e servizos da Universidade de Vigo, que figura no anexo.
Segundo. Corresponderá á Xerencia ditar as instrucións e realizar os trámites necesarios para dar efectos e executar esta relación de postos de traballo.
Terceiro. Contra esta resolución, que esgota a vía administrativa, poderase interpoñer recurso perante a xurisdición contencioso-administrativa, no prazo de dous meses contados desde o día seguinte ao da súa publicación, de conformidade co disposto na Lei 29/1998, do 13 de xullo, reguladora da xurisdición contencioso-administrativa.
Non obstante, as persoas interesadas poderán optar por interpoñer contra esta resolución recurso de reposición, no prazo dun mes contado a partir do día seguinte ao da súa publicación, perante o mesmo órgano que a ditou. Neste caso non se poderá interpoñer recurso contencioso-administrativo ata que sexa resolto expresamente ou se producise a desestimación presunta do recurso de reposición interposto, segundo o previsto no artigo 123.2 da Lei 39/2015, do 1 de outubro, do procedemento administrativo común das administracións públicas.
Vigo, 8 de xuño de 2021
Claves utilizadas:
RESOLUCIÓN do 1 de xuño de 2021, da Dirección Xeral de Emprego, Traballo Autónomo e Economía Social, pola que se fai pública a concesión dos premios á cooperación 2021.
Consellería de Emprego e Igualdade — III. Outras disposicións — 16/06/2021

Mediante a Orde do 30 de decembro de 2020, da Consellería de Emprego e Igualdade (DOG núm. 20, do 1 de febreiro de 2021), establecéronse as bases reguladoras dos premios á cooperación e procedeuse á súa convocatoria para o ano 2021.
Nas bases reguladoras establécese que a Comisión Permanente do Consello Galego de Cooperativas actuará como tribunal e que a persoa titular da Dirección Xeral de Emprego, Traballo Autónomo e Economía Social resolverá a concesión dos premios, que serán obxecto de publicación no
Diario Oficial de Galicia
.
Unha vez emitida a proposta de concesión dos premios pola Comisión Permanente do Consello Galego de Cooperativas, na súa reunión do 26 de maio de 2021, mediante a Resolución da Dirección Xeral de Emprego, Traballo Autónomo e Economía Social, do 28 de maio de 2021, aprobouse a concesión dos premios.
Por todo o anterior,
Facer pública a concesión dos premios á cooperación 2021 ás entidades que se indican a continuación:
Premios aos valores cooperativos, a Catro Ventos Editora, Sociedade Cooperativa Galega.
Premio ao mellor proxecto cooperativo novo, a Cenlitrosmetrocadrado, Sociedade Cooperativa Galega.
Premio á traxectoria cooperativa, a Productores del Campo de Capela, Sociedade Cooperativa Galega.
Santiago de Compostela, 1 de xuño de 2021
CORRECCIÓN DE ERROS. Resolución do 12 de maio de 2020 pola que se dá publicidade dos convenios de colaboración subscritos por esta axencia no primeiro cuadrimestre do ano 2020.
Axencia Galega de Infraestruturas — III. Outras disposicións — 16/06/2021

Advertido erro na dita resolución, publicada no
Diario Oficial de Galicia
núm. 100, do 26 de maio de 2020, cómpre incluír o convenio de colaboración relacionado a seguir que se engade aos xa publicados:
EXTRACTO da Orde do 31 de maio 2021 pola que se convocan prazas de residencia nos centros residenciais docentes da Coruña, Ourense e Vigo para realizar estudos postobrigatorios non universitarios no curso 2021/22 (código de procedemento ED306A).
Consellería de Cultura, Educación e Universidade — III. Outras disposicións — 16/06/2021

BDNS (Identif.): 569740.
De conformidade co previsto no artigo 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
O alumnado que no curso académico 2021/22 inicie ou continúe estudos postobrigatorios non universitarios en centros docentes públicos ou privados concertados situados nos termos municipais da Coruña, Culleredo, Ourense e Vigo e reúna os requisitos académicos, persoais, de lugar de residencia e económicos establecidos na orde de convocatoria.
Segundo.
Obxecto
Regular o procedemento (código ED306A) para adxudicar, de forma gratuíta ou bonificada, as prazas de residencia existentes nos centros residenciais docentes da Coruña, Ourense e Vigo.
Terceiro.
Bases reguladoras
Orde do 31 de maio de 2021 pola que se convocan prazas de residencia nos centros residenciais docentes da Coruña, Ourense e Vigo para realizar estudos postobrigatorios non universitarios no curso 2021/22 (código de procedemento ED306A).
Cuarto.
Prazo de presentación de solicitudes
1. Prazo de presentación de solicitudes en período ordinario:
a) Para o alumnado matriculado en bacharelato, entre o día seguinte ao da publicación desta convocatoria e o 9 de xullo de 2021 (este incluído).
b) Para o alumnado matriculado en ciclos formativos, entre o día seguinte ao da publicación desta convocatoria e o 2 de agosto de 2021 (este incluído).
2. Prazo de presentación de solicitudes en período extraordinario: entre o 14 e o 22 de setembro de 2021, ambos incluídos.
Santiago de Compostela, 31 de maio de 2021
RESOLUCIÓN do 7 de xuño de 2021 sobre ampliación do prazo establecido no artigo 24 da Resolución do 19 de xuño de 2020 pola que se establecen as bases reguladoras e se anuncia a convocatoria de subvencións para proxectos de enerxías renovables térmicas, para os anos 2020 e 2021, cofinanciadas polos fondos comunitarios derivados do programa operativo Feder Galicia 2014-2020 (Diario Oficial de Galicia número 129, do 1 de xullo).
Axencia Instituto Enerxético de Galicia — III. Outras disposicións — 14/06/2021

O 24 de novembro notificáronse as resolucións do 13 de novembro de 2020 desta dirección, polas que se concederon subvencións, en réxime de concorrencia competitiva, para a realización de proxectos de enerxías renovables térmicas.
De acordo co disposto no artigo 24.1 das bases reguladoras das axudas, a data límite para executar o proxecto e presentar a documentación xustificativa dos investimentos será o 15 de xuño de 2021.
O artigo 45.3 do Decreto 11/2009, do 8 de xaneiro, polo que se aproba o Regulamento da Lei 9/2007, do 13 de xuño, de subvencións de Galicia, establece a posibilidade de que o órgano concedente das subvencións outorgue, salvo precepto en contra contido nas bases reguladoras, unha ampliación do prazo establecido para presentar a xustificación, que non excederá a metade deste e sempre que con iso non se prexudiquen dereitos de terceiros.
Por outra banda, remítese ao disposto con carácter xeral no artigo 32 da Lei 39/2015, do 1 de outubro, do procedemento administrativo común das administracións públicas, en que se indica que a ampliación poderá acordarse de oficio ou por instancia de parte antes do vencemento do prazo de que se trate e se as circunstancias así o aconsellasen.
No presente procedemento de concesión de axudas estanse a rexistrar numerosas solicitudes de prórroga por parte dos beneficiarios, motivadas polas dificultades existentes para executar e xustificar os investimentos subvencionados na referida data límite, por cuestións orzamentarias, de procedementos de contratación das obras e demora nas entregas de materiais por parte dos provedores e, ademais, non existe a posibilidade de causar prexuízos a terceiros.
Por todo o anterior, sobre a base dos requisitos e condicións previstos na normativa anteriormente citada,
Primeiro. Modificar a data límite que figura no artigo 24.1 das bases reguladoras para executar o proxecto e presentar a documentación xustificativa e ampliar o período de execución das actuacións que se subvencionan e o período para presentar a documentación xustificativa dos investimentos ata o 15 de setembro de 2021.
Segundo. Publicar esta resolución no Diario Oficial de Galicia e na páxina web do Instituto Enerxético de Galicia (www.inega.gal), para os efectos previstos no artigo 44 e 45.3 da Lei 39/2015, do 1 de outubro, do procedemento administrativo común das administracións públicas (LPACAP).
Terceiro. De acordo co disposto no artigo 32.3 da LPACAP, contra o presente acordo non cabe recurso de ningún tipo.
Santiago de Compostela, 7 de xuño de 2021
EXTRACTO da Orde do 24 de maio de 2021 pola que se establecen as bases reguladoras para a concesión de indemnizacións en materia de sanidade vexetal na Comunidade Autónoma de Galicia e se convocan para o ano 2021 (código de procedemento MR465A).
Consellería do Medio Rural — III. Outras disposicións — 14/06/2021

BDNS (Identif.): 568632.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro.
Persoas beneficiarias
1. Poderán ser persoas beneficiarias destas indemnizacións as persoas físicas e xurídicas e as entidades sen personalidade xurídica cuxos produtos vexetais fosen afectados polas medidas fitosanitarias adoptadas en virtude dunha declaración de presenza de praga pola autoridade competente, orixinada polo desenvolvemento dun programa oficial de erradicación dos organismos de corentena dos determinados na correspondente convocatoria. As empresas poderán ser beneficiarias sempre que teñan a consideración de pequena e mediana empresa agraria, segundo o establecido nas directrices comunitarias sobre axudas estatais ao sector agrario e forestal para o período 2014-2020 e no Regulamento (UE) nº 702/2014 da Comisión, do 25 de xuño.
2. No caso de produtores de plantas de viveiro, estes deberán estar inscritos nos correspondentes rexistros oficiais, polo que non será posible o outorgamento de indemnización se no momento da inspección inicial o viveiro non cumpre este trámite.
Segundo.
Obxecto
Esta orde ten por obxecto:
a) Establecer, no marco dos programas de control e loita contra pragas de corentena e outras pragas regulamentadas, as bases reguladoras para a concesión de indemnizacións polas medidas fitosanitarias adoptadas sobre os vexetais afectados polos organismos de corentena.
b) Convocar a concesión de indemnizacións para o ano 2021 (código de procedemento MR465A).
Terceiro.
Bases reguladoras
Orde do 24 de maio de 2021 pola que se establecen as bases reguladoras para a concesión de indemnizacións en materia de sanidade vexetal na Comunidade Autónoma de Galicia e se convocan para o ano 2021 (código de procedemento MR465A).
Cuarto.
Importe
Para a concesión das subvencións convocadas destinarase un crédito de 75.000 euros. Este importe poderase incrementar nos supostos previstos no artigo 31.2 da Lei 9/2007, do 13 de xuño, de subvencións de Galicia.
Quinto.
Prazo de presentación de solicitudes
O prazo de presentación de solicitudes será tres meses contados a partir do día seguinte ao da publicación desta orde no
Diario Oficial de Galicia
. Para estes efectos entenderase como último día do prazo o correspondente ao mesmo ordinal do día da publicación. Se o último día do prazo for inhábil, entenderase prorrogado ao primeiro día hábil seguinte.
Santiago de Compostela, 24 de maio de 2021
CORRECCIÓN DE ERROS. Orde do 9 de xuño de 2021 pola que se establecen as bases reguladoras do III Plan de rescate das persoas traballadoras autónomas, profesionais e empresas particularmente afectadas pola crise da COVID-19 mediante axudas directas para o apoio á solvencia e redución do endebedamento do sector privado, a través do Programa I de persoas traballadoras autónomas en estimación obxectiva (TR600A), do Programa II de apoio ás persoas traballadoras autónomas individuais e persoas traballadoras autónomas ou empresas con ata 10 persoas traballadoras, ou de ata 25 persoas traballadoras cun volume de facturación de ata 2 millóns de euros (TR600B), e do Programa III de apoio ás persoas traballadoras autónomas ou empresas con máis de 10 persoas traballadoras, e cun volume de facturación de máis de 2 millóns de euros, ou empresas de máis de 25 persoas traballadoras (TR600C), e se procede á súa convocatoria para o ano 2021.
Consellería de Emprego e Igualdade — III. Outras disposicións — 14/06/2021

Advertidos erros na citada orde, publicada no
Diario Oficial de Galicia
número 110, do 11 de xuño de 2021, procédese a realizar a seguinte corrección:
Substitúense os anexos II e III, das páxinas 29033, 29034, 29035, 29036, 29037, 29038, 29039, 2940, 29041, 29042, 29043, 29044 e 29045, polos anexos II e III que figuran a seguir:
EXTRACTO da Orde do 27 de maio de 2021 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2021 destinadas ás entidades locais (código de procedemento MT811A).
Consellería de Medio Ambiente, Territorio e Vivenda — III. Outras disposicións — 14/06/2021

BDNS (Identif.): 566819.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/inditex).
Primeiro.
Entidades beneficiarias
Poderanse acoller a estas axudas as corporacións locais que teñan a competencia da recollida e tenza dos animais de compañía abandonados no ámbito territorial correspondente. Tamén poderán ser beneficiarias as agrupacións de entidades locais (agrupación, asociación, mancomunidade, consorcio, fusión ou calquera outra similar).
Segundo.
Obxecto
Establecer as bases reguladoras dunha liña de axudas para actuacións encamiñadas á protección de animais domésticos de compañía abandonados en Galicia, relativas á atención e ao coidado dos animais domésticos de compañía que se atopen nos centros de recollida autorizados e/ou formen parten de colonias felinas reguladas no artigo 26 da Lei 4/2017, do 3 de outubro, así como convocar para o ano 2021 (código de procedemento MT811A) axudas destinadas ás entidades locais.
Terceiro.
Bases reguladoras e convocatoria
Orde do 27 de maio de 2021 pola que se establecen as bases reguladoras das axudas, en réxime de concorrencia competitiva, para actuacións encamiñadas á protección dos animais domésticos de compañía abandonados en Galicia e se convocan axudas para o ano 2021 destinadas ás entidades locais (código de procedemento MT811A).
Cuarto.
Contía
O importe asignado é de douscentos trinta mil euros (230.000,00 €), sen prexuízo do incremento orzamentario que se poida realizar con remanentes adicionais de acordo coas dispoñibilidades de crédito. En todo caso, as concesións limitaranse ás dispoñibilidades orzamentarias.
Quinto.
Prazo de presentación de solicitudes
O prazo de presentación das solicitudes será desde o día seguinte ao da publicación desta orde no
Diario Oficial de Galicia
ata o 16 de setembro de 2021.
Sexto.
Outros datos
As axudas a que se refire esta orde comprenden os gastos subvencionables recollidos no seu artigo 2 que sexan efectivamente realizados no período comprendido entre o 1 de setembro de 2020 e o 31 de agosto de 2021.
Santiago de Compostela, 27 de maio de 2021
RESOLUCIÓN do 3 de xuño de 2021, da Secretaría Xeral Técnica da Consellería de Cultura, Educación e Universidade, pola que se dá publicidade dos convenios de colaboración subscritos por esta consellería no primeiro cuadrimestre do ano 2021.
Consellería de Cultura, Educación e Universidade — III. Outras disposicións — 14/06/2021

O artigo 15 da Lei 1/2016, do 18 de xaneiro, de transparencia e bo goberno, impón a cada consellería da Xunta de Galicia a obriga de publicar no
Diario Oficial de Galicia
unha relación dos convenios subscritos no cuadrimestre anterior.
En consecuencia, e para darlle cumprimento a esa obriga,
Artigo único. Dar publicidade á relación dos convenios subscritos pola Consellería de Cultura, Educación e Universidade nos meses de xaneiro, febreiro, marzo e abril do ano 2021, que se incorpora como anexo a esta resolución.
Santiago de Compostela, 3 de xuño de 2021
ORDE do 11 de xuño de 2021 pola que se dispón a renovación dun vogal do Consello de Administración da Autoridade Portuaria da Coruña.
Consellería do Mar — II. Autoridades e persoal — 21/06/2021

O texto refundido da Lei de portos do Estado e da mariña mercante, aprobado polo Real decreto lexislativo 2/2011, do 5 de setembro, no seu artigo 30 atribúe ás comunidades autónomas as facultades de designación e separación dos vogais dos consellos de administración das autoridades portuarias de interese do Estado situadas no seu territorio, que deberán facerse necesariamente por proposta das administracións públicas e organismos e entidades que aqueles representen.
O acordo do Consello da Xunta de Galicia do 16 de setembro de 2010 faculta a persoa titular da consellería competente en materia de portos para o exercicio das devanditas competencias. O citado acordo establece ademais a composición do Consello de Administración da Autoridade Portuaria da Coruña, e indica no seu anexo que serán designados dous vogais por parte dos municipios en cuxo termo está localizada a zona de servizo do porto.
Desde a entrada en vigor da Orde FOM/1318/2012, do 6 de xuño, pola que se aproba a primeira modificación do Plan de utilización dos espazos portuarios do porto da Coruña, referida ao ámbito territorial das novas instalacións portuarias en Punta Langosteira, situadas no Concello de Arteixo, resulta necesario que o dito concello estea representado no Consello de Administración xunto co Concello da Coruña.
Polo exposto, en exercicio da facultade atribuída, por proposta do Concello de Arteixo,
A renovación de Luis Alberto Castro Calvete como vogal no Consello de Administración da Autoridade Portuaria da Coruña, en representación do Concello de Arteixo.
Santiago de Compostela, 11 de xuño de 2021
RESOLUCIÓN do 15 de xuño de 2021, da Dirección Xeral de Patrimonio Natural, pola que se dá publicidade ás axudas concedidas ao abeiro da Orde do 28 de novembro de 2018 pola que se establecen as bases reguladoras das axudas para paliar os danos producidos polo lobo e se convocan para o ano 2019.
Consellería de Medio Ambiente, Territorio e Vivenda — III. Outras disposicións — 29/06/2021

A Orde do 28 de novembro de 2018 da Consellería de Medio Ambiente, Territorio e Vivenda estableceu as bases e convocou para o ano 2019 as axudas para paliar os danos producidos polo lobo.
De conformidade co disposto no artigo 15 da Lei 9/2007, do 13 de xuño, de subvencións de Galicia, os órganos administrativos concedentes publicarán no
Diario Oficial de Galicia
as subvencións concedidas con expresión da convocatoria, o programa e crédito orzamentario á que se imputen, beneficiario, cantidade concedida e finalidade ou finalidades da subvención.
De acordo co anterior,
Facer pública a aprobación das axudas que se relacionan como anexo a esta resolución, axustándose aos principios de publicidade, concorrencia, obxectividade, transparencia, igualdade e non discriminación, para as que a directora xeral de Patrimonio Natural da Consellería de Medio Ambiente, Territorio e Vivenda, no desenvolvemento das súas funcións delegadas nas bases reguladoras destas axudas, formulou resolución de concesión:
a) Norma reguladora da convocatoria: Orde do 28 de novembro de 2018 pola que se establecen as bases reguladoras das axudas para paliar os danos producidos polo lobo e se convocan para o ano 2019.
b) Aplicación orzamentaria: 07.03.541B.470.1.
c) Finalidade da axuda: compensación polos danos ocasionados polos ataques do lobo ás reses das explotacións gandeiras.
d) Destinatarios: propietarios de reses de explotacións gandeiras.
Santiago de Compostela, 15 de xuño de 2021
RESOLUCIÓN do 4 de xuño de 2021 pola que se amplía o prazo máximo para resolver e publicar a resolución do procedemento establecido na Resolución do 17 de decembro de 2020 pola que se dá publicidade do acordo do Consello de Dirección que aproba as bases reguladoras das axudas para novos emprendedores, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria para 2021 en réxime de concorrencia competitiva (Galicia Emprende) (código de procedemento IG406F).
Instituto Galego de Promoción Económica — III. Outras disposicións — 21/06/2021

Mediante a Resolución do 17 de decembro de 2020 publicouse o acordo do Consello de Dirección do Igape que aproba as bases reguladoras das axudas para novos emprendedores, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria para 2021 en réxime de concorrencia competitiva (Galicia Emprende) (DOG nº 4, do 8 de xaneiro de 2021).
No primeiro parágrafo do punto quinto do resolvo establécese que o prazo máximo para resolver e publicar a resolución será de 5 meses desde a publicación da resolución no
Diario Oficial de Galicia
, é dicir, ata o 8 de xuño, transcorrido o cal poderase ter por rexeitada a solicitude.
As solicitudes de axuda presentadas a esta liña superaron de sobra calquera expectativa neste sentido polo que ese prazo de 5 meses resulta a todas luces insuficiente para abordar o traballo de xestión de todas as peticións.
Por todo o anterior, de conformidade co disposto no artigo 23 da Lei 39/2015, do 1 de outubro, do procedemento administrativo común das administracións públicas,
Artigo primeiro. Ampliar ata o 30 de xullo de 2021, inclusive, o prazo para resolver e publicar a resolución, previsto no primeiro parágrafo do punto quinto do resolvo da Resolución do 17 de decembro de 2020 pola que se dá publicidade do acordo do Consello de Dirección que aproba as bases reguladoras das axudas para novos emprendedores, cofinanciadas polo Fondo Europeo de Desenvolvemento Rexional no marco do programa operativo Feder Galicia 2014-2020, e se procede á súa convocatoria para 2021 en réxime de concorrencia competitiva (Galicia Emprende).
Artigo segundo. Esta resolución entrará en vigor o mesmo día da súa publicación no
Diario Oficial de Galicia
.
Santiago de Compostela, 4 de xuño de 2021
RESOLUCIÓN do 14 xuño de 2021 pola que se dá publicidade da Resolución do 11 de xuño de 2021 pola que se encomenda á Empresa de Transformación Agraria, S.A. S.M.E., M.P. (Tragsa) a realización de actuacións de mellora de seguridade viaria na Raega no ámbito dos Camiños de Santiago. Clave GA/21/081.06 (E/026/2021).
Axencia Galega de Infraestruturas — III. Outras disposicións — 24/06/2021

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
Resolución do 11 de xuño de 2021, da Axencia Galega de Infraestruturas, pola que se encarga ao medio propio Empresa de Transformación Agraria, S.A. S.M.E., M.P. (Tragsa) a realización de actuacións de mellora de seguridade viaria na Raega no ámbito dos Camiños de Santiago.
– Actividade: os traballos que se van realizar baixo a cobertura desta encomenda consistirán na mellora da seguridade viaria na Raega no ámbito dos Camiños de Santiago, mediante a realización dunha serie de actuacións que afectan tanto o tránsito dos usuarios dos camiños como a percepción do peregrino por parte dos usuarios das estradas autonómicas confluentes.
– Natureza e alcance da xestión encomendada: encomenda de xestión a medios propios, ao ter a Empresa de Transformación Agraria, S.A. S.M.E., M.P. (Tragsa) a consideración de medio propio e de servizo técnico da Administración xeral e do sector público autonómico de Galicia, ao abeiro do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: dez (10) meses.
– Modalidade de financiamento: esta encomenda tramítase con cargo aos orzamentos da Axencia Galega de Infraestruturas para o ano 2021, aplicación orzamentaria 09.A1.512B.610.1.
– Orzamento: 1.420.461,79 €.
Santiago de Compostela, 14 de xuño de 2021
EXTRACTO da Orde do 8 de xuño de 2021 pola que se amplía a dotación orzamentaria da Orde do 31 de decembro de 2020 pola que se establecen as bases reguladoras e a convocatoria para o ano 2021 das axudas, en concorrencia competitiva, destinadas ao impulso da boa gobernanza nas comunidades de montes veciñais en man común, cofinanciadas polo Fondo Europeo Agrícola de Desenvolvemento Rural (Feader) no marco do Programa de desenvolvemento rural (PDR) de Galicia 2014-2020 (código de procedemento MR651C).
Consellería do Medio Rural — III. Outras disposicións — 21/06/2021

BDNS (Identif.): 547312.
De conformidade co previsto nos artigos 17.3.b) e 20.8.a) da Lei 38/2003, do 17 de novembro, xeral de subvencións, publícase o extracto da convocatoria cuxo texto completo se pode consultar na Base de datos nacional de subvencións (http://www.pap.minhap.gob.es/bdnstrans/index).
Primeiro. Incremento de crédito
1. A dotación orzamentaria prevista para as axudas, en concorrencia competitiva, destinadas ao impulso a boa gobernanza nas comunidades de montes veciñais en man común, de acordo coa Orde do 31 de decembro de 2020 (DOG núm. 26, do 9 de febreiro), increméntase no importe en 5.229.839,96 euros na aplicación orzamentaria 14.03.713B.770.0. e nas seguintes anualidades:
– Ano 2021: 522.983,99 euros.
– Ano 2022: 4.706.855,97 euros.
2. En todo caso, a concesión das axudas reguladas na dita orde estará limitada ás dispoñibilidades orzamentarias.
3. A ampliación prevista no artigo único desta orde non afecta o prazo de presentación de solicitudes establecido na Orde do 31 de decembro de 2020.
Santiago de Compostela, 8 de xuño de 2021
RESOLUCIÓN do 14 de xuño de 2021 pola que se dá publicidade á Resolución do 11 de xuño de 2021 pola que se encomenda á Empresa Pública de Servizos Agrarios Galegos, S.A. (Seaga) a roza, corta e axardinamento de zonas verdes, retirada, asteladura ou amoreamento e venda da madeira das árbores situadas no dominio público das marxes das estradas de titularidade autonómica de Galicia, de clave GA/21/040.02 (AT/019/2021).
Axencia Galega de Infraestruturas — III. Outras disposicións — 24/06/2021

De conformidade co disposto no artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade á seguinte encomenda coas seguintes características:
Resolución do 11 de xuño de 2021, da Axencia Galega de Infraestruturas, pola que se encarga ao medio propio Empresa Pública de Servizos Agrarios Galegos, S.A. (Seaga), a roza, corta e axardinamento de zonas verdes, retirada, asteladura ou amoreamento e venda da madeira das árbores situadas no dominio público das marxes das estradas de titularidade autonómica de Galicia.
– Actividade: os traballos que se van realizar baixo a cobertura desta encomenda consistirán no roza de vexetación e arbustos e corta de árbores situadas na zona de dominio público das estradas da Rede de estradas de Galicia, incluíndo a corta polo pé, retirada e/ou amoreamento de residuos e tamén a venda da madeira aproveitable. Ademais, realizaranse traballos de axardinamento de zonas verdes.
– Natureza e alcance da xestión encomendada: encomenda de xestión a medio propio, ao ter a Empresa Pública de Servizos Agrarios Galegos, S.A. (Seaga) a consideración de medio propio e de servizo técnico da Administración xeral e do sector público autonómico de Galicia, ao abeiro do establecido nos artigos 10 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia.
– Prazo de vixencia: doce (12) meses.
– Modalidade de financiamento: esta encomenda tramítase con cargo aos orzamentos da Axencia Galega de Infraestruturas para o ano 2021, aplicación orzamentaria 09.A1.512B.610.1.
– Orzamento: 1.499.805,08 €.
Santiago de Compostela, 14 de xuño de 2021
DECRETO 92/2021, do 10 de xuño, polo que se declara en concreto a utilidade pública e se dispón a urxente ocupación dos bens e dereitos afectados polo proxecto de construción denominado Fomento da mobilidade sustentable, senda na PO-308, treito Fontenla-Combarro, puntos quilométricos 3+500-5+150, de clave PO/16/257.06, no concello de Poio.
Consellería de Infraestruturas e Mobilidade — III. Outras disposicións — 24/06/2021

Antecedentes:
Primeiro. O 19 de outubro de 2018 publicouse no DOG número 200 o Anuncio do 1 de outubro de 2018 polo que se somete ao trámite de información pública a separata para información pública do proxecto de construción denominado Fomento da mobilidade sustentable, senda na PO-308. Treito: Fontenla-Combarro, puntos quilométricos 3+500-5+150, de clave PO/16/257.06, así como a relación individual de bens, dereitos e propietarios afectados polo proxecto referido.
Segundo. Tras a análise dos informes, alegacións e certificados presentados, o 27 de maio de 2021 aprobouse o expediente de información pública e definitivamente o proxecto de construción denominado Fomento da mobilidade sustentable, senda na PO-308. Treito: Fontenla-Combarro, puntos quilométricos 3+500-5+150, de clave PO/16/257.06.
O obxecto do presente proxecto é a creación dunha senda peonil e ciclista na estrada PO-308 no concello de Poio, na marxe esquerda da estrada, entre os puntos quilométricos 3+500-5+150, e un pequeno treito na marxe dereita entre o punto quilométrico 3+500 e a intersección situada no punto quilométrico 3+620, coa finalidade de fomentar unha mobilidade alternativa e sustentable.
A competencia para a execución da expropiación forzosa, no ámbito das estradas non incorporadas á Rede do Estado, con itinerarios que se desenvolvan integramente no seu territorio, correspóndelle á Comunidade Autónoma de Galicia, ao abeiro do punto dous do artigo 28 do Estatuto de autonomía de Galicia, aprobado pola Lei orgánica 1/1981, do 6 de abril.
Correspóndelle ao Consello da Xunta de Galicia, como órgano equivalente ao Consello de Ministros, no ámbito da Administración autonómica, o recoñecemento concreto da utilidade pública e a declaración da urxente ocupación dos bens afectados pola expropiación a que dá lugar a realización da obra, segundo o previsto nos artigos 10 e 52 da Lei do 16 de decembro de 1954, de expropiación forzosa.
Na súa virtude, por proposta da conselleira de Infraestruturas e Mobilidade e logo da deliberación do Consello da Xunta de Galicia, na súa reunión do día dez de xuño de dous mil vinte e un,
Artigo único
Declarar, en concreto, a utilidade pública e a necesidade de urxente ocupación para os efectos de expropiación forzosa, dos bens e dereitos que se concretan no expediente administrativo instruído, así como en calquera das modificacións que sexa necesario realizar para a execución do proxecto de construción denominado Fomento da mobilidade sustentable, senda na PO-308. Treito: Fontenla-Combarro, puntos quilométricos 3+500-5+150, de clave PO/16/257.06.
Santiago de Compostela, dez de xuño de dous mil vinte e un
ORDE do 8 de xuño de 2021 pola que se publica a ampliación do crédito da Orde do 29 de decembro de 2020 pola que se establecen as bases reguladoras para a concesión de axudas urxentes de tipo social (AUXS) para evitar os cortes de subministración eléctrica aos consumidores vulnerables severos en risco de exclusión social, en réxime de concorrencia non competitiva, e se procede á súa convocatoria para o ano 2021 (código de procedemento IN414D).
Vicepresidencia segunda e Consellería de Economía, Empresa e Innovación — III. Outras disposicións — 17/06/2021

O 20 de xaneiro de 2021 publicouse no
Diario Oficial de Galicia
a Orde do 29 de decembro de 2020 pola que se establecen as bases reguladoras para a concesión de axudas urxentes de tipo social (AUXS) para evitar os cortes de subministración eléctrica aos consumidores vulnerables severos en risco de exclusión social, en réxime de concorrencia non competitiva, e se procede á súa convocatoria para o ano 2021 (código de procedemento IN414D).
No artigo 4 da orde mencionada prevese un crédito de 1.300.000 € para o financiamento destas axudas, con cargo á aplicación orzamentaria 06.02.733A.480.10 dos orzamentos xerais da Comunidade Autónoma de Galicia para o ano 2021.
No mesmo artigo prevese que se poderá ampliar o crédito máximo destinado a esta convocatoria cando o aumento veña derivado:
a) Dunha xeración, ampliación ou incorporación de crédito.
b) Da existencia de remanentes doutras convocatorias financiadas con cargo ao mesmo crédito ou a créditos incluídos no mesmo programa ou en programas do mesmo servizo.
Dado que o importe inicial establecido na Orde do 29 de decembro de 2020 non é suficiente para o pagamento de todas as solicitudes e que o prazo de solicitudes non remata ata o 31 de outubro de 2021, cómpre ampliar o importe do crédito destinado ás axudas que poderán ser concedidas ao abeiro da referida orde, coa finalidade de conceder a subvención ao maior número de beneficiarios posibles.
Segundo o establecido no artigo 30 do Regulamento da Lei de subvencións de Galicia, a ampliación de crédito publicarase nos mesmos medios que a convocatoria, sen que tal publicidade implique a apertura de prazo para presentar novas solicitudes nin o inicio de novo cómputo de prazo para resolver.
Por todo o exposto, en uso das facultades que me foron conferidas,
Artigo único
Ampliar o importe total do crédito das axudas establecidas na Orde do 29 de decembro de 2020 pola que se establecen as bases reguladoras para a concesión de axudas urxentes de tipo social (AUXS) para evitar os cortes de subministración eléctrica aos consumidores vulnerables severos en risco de exclusión social, en réxime de concorrencia non competitiva, e se procede á súa convocatoria para o ano 2021 (código de procedemento IN414D), por un importe de 300.000 €, con cargo á partida orzamentaria 06.02.733A.480.10. Unha vez efectuada esta ampliación, o importe total destas axudas ascende a un millón seiscentos mil euros (1.600.000 €).
Esta orde entrará en vigor o mesmo día da súa publicación no
Diario Oficial de Galicia
.
Santiago de Compostela, 8 de xuño de 2021
RESOLUCIÓN do 10 de xuño de 2021 pola que se dá publicidade da encomenda á Axencia Galega de Infraestruturas do estudo de alternativas e avaliación da viabilidade do aparcamento para servizo do Hospital Gran Montecelo.
Consellería de Sanidade — III. Outras disposicións — 21/06/2021

De conformidade co artigo 8 da Lei 19/2013, do 9 de decembro, de transparencia, acceso á información pública e bo goberno, dáse publicidade da seguinte encomenda coas seguintes características:
– Resolución do 3 de xuño de 2021, da Consellería de Sanidade, pola que se encomenda á Axencia Galega de Infraestruturas o estudo de alternativas e avaliación da viabilidade do aparcamento para servizo do Hospital Gran Montecelo.
– Actividade: a presente encomenda de xestión ten por obxecto encomendar á Axencia Galega de Infraestruturas o estudo de alternativas e avaliación da viabilidade do aparcamento para servizo do hospital Gran Montecelo.
Para realizar esta encomenda de xestión, a Axencia Galega de Infraestruturas asume a posición de órgano encomendado e desenvolverá todas as actuacións materiais e técnicas propias da selección de persoa contratista, e execución do contrato.
– Natureza e alcance da xestión encomendada: a encarga ten natureza de encomenda intersubxectiva a medio propio, segundo o disposto no artigo 13.1 da Lei 14/2013, do 26 de decembro, de racionalización do sector público autonómico, e nos artigos 9 e 47 e seguintes da Lei 16/2010, do 17 de decembro, de organización e funcionamento da Administración xeral e do sector público autonómico de Galicia, ao ter a Axencia Galega de Infraestruturas a consideración de medio propio e servizo técnico da Administración da Comunidade Autónoma de Galicia.
– Financiamento: a realización das actividades e/ou actos e negocios xurídicos necesarios para a execución desta encomenda de xestión por parte da Axencia Galega de Infraestruturas efectuarase a título gratuíto, sen que exista retribución ou tarifa.
– Prazo de vixencia: a eficacia da encomenda para a xestión das actuacións para o estudo de alternativas e avaliación da viabilidade do aparcamento para servizo do Hospital Gran Montecelo estenderase desde o día seguinte á súa sinatura ata a data de finalización do estudo.
Santiago de Compostela, 10 de xuño de 2021